**ROMÂNIA**

**JUDEŢUL SATU MARE**

**CONSILIUL JUDEŢEAN**

**Nr**.\_\_\_\_\_\_\_\_\_\_\_\_\_\_\_\_\_\_\_\_

**PROIECT DE HOTĂRÂRE**

**pentru modificarea Hotărârii Consiliului Județean Satu Mare nr. 135/2024 privind aprobarea proiectului ”Dotarea Ambulatoriului Integrat din cadrul Spitalului Orășenesc Negrești Oaș”**

**și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_, al președintelui Consiliului Județean Satu Mare, anexat prezentului proiect de hotărâre,

raportat la:

* prevederile Ghidului Solicitantului pentru Programul Sănătate 2021 – 2027, Apel de proiecte PS/451/PS\_P1/OP4/RSO4.5/PS\_P1\_RSO 4.5\_A2 „Investiții în infrastructura publică a ambulatoriilor unităților sanitare/structurilor sanitare publice - dotare”;
* Hotărârea Consiliului Județean Satu Mare nr. 135/2024 privind aprobarea proiectului ”Dotarea Ambulatoriului Integrat din cadrul Spitalului Orășenesc Negrești Oaș” și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027;
* Adresa Spitalului Orășenesc Negrești Oaș nr. 6304/07.07.2025, înregistrată la Registratura Consiliului Județean Satu Mare cu nr. 14248/07.07.2025;
* prevederile art.193 art. *(2^3)* din Legea nr. 95/2006 privind reforma în domeniul sănătății, republicată, cu modificările și completările ulterioare;

ținând seama de prevederile Legii nr. 273/2006 privind finanțele publice locale, cu modificările și completările ulterioare,

luând în considerare prevederile art. 173 alin. (5) lit. c) precum și cele ale art. 182 alin. (4) cu trimitere la art. 139 alin. (3) lit. a) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. I.** Articolul 2, alineatul (2) al Hotărârii Consiliului Județean Satu Mare nr. 135/2024 privind aprobarea proiectului ”Dotarea Ambulatoriului Integrat din cadrul Spitalului Orășenesc Negrești Oaș” și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027, se modifică după cum urmează:

***„Art.2******(2)*** *Se aprobă cofinanțarea necesară proiectului* ***”Dotarea Ambulatoriului Integrat din cadrul Spitalului Orășenesc Negrești Oaș”****, asigurată din bugetul de venituri și cheltuieli al Județului Satu Mare, în valoare de* ***283.298,25 lei*** *(inclusiv TVA).****”***

Celelalte articole ale Hotărârii Consiliului Județean Satu Mare nr. 135/2024 privind aprobarea proiectului ”Dotarea Ambulatoriului Integrat din cadrul Spitalului Orășenesc Negrești Oaș” și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027, rămân nemodificate.

**Art. II.** Prezenta hotărâre se comunică doamnei Pap Dalma Margit – Manager al Spitalului Orășenesc Negrești-Oaș, Direcției dezvoltare regională și Direcției economice din cadrul aparatului de specialitate al Consiliului Județean Satu Mare, precum și Spitalului Orășenesc Negrești-Oaș.

**Satu Mare, \_\_\_\_\_\_\_\_\_\_\_\_\_\_ 2025**

 **INIŢIATOR: AVIZEAZĂ:**

 **PREŞEDINTE, SECRETAR GENERAL AL JUDEŢULUI,**

 **Pataki Csaba Crasnai Mihaela Elena Ana**

Red./Tehn. T.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**pentru modificarea Hotărârii Consiliului Județean Satu Mare nr. 135/2024 privind aprobarea proiectului ”Dotarea Ambulatoriului Integrat din cadrul Spitalului Orășenesc Negrești Oaș”**

 **și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027**

Spitalul Orășenesc Negrești Oaș a identificat linia de finanțare disponibilă în cadrul *Programului* *Sănătate 2021 – 2027, Apel de proiecte PS/451/PS\_P1/OP4/RSO4.5/PS\_P1\_RSO 4.5\_A2 „Investiții în infrastructura publică a ambulatoriilor unităților sanitare/structurilor sanitare publice - dotare”*, care răspunde perfect nevoilor de dotare a Ambulatoriului integrat Spitalului Orășenesc Negrești Oaș cu soluții tehnologice de ultimă generație prin proiectul **”Dotarea Ambulatoriului Integrat din cadrul Spitalului Orășenesc Negrești Oaș”.**

În Ambulatoriu pacienții beneficiază de consultații medicale, tratamente de specialitate și eliberare de documente medicale în baza biletului de trimitere de la medicul de familie sau de la medicul specialist din alte cabinete care are contract cu Casa de Asigurări de Sănătate (Casa Națională de Asigurări de Sănătate).

Obiectivul proiectului este dotarea Ambulatoriului integrat Spitalului Orășenesc Negrești Oaș cu echipamente de ultimă generație, conform standardelor Uniunii Europene, pentru a asigura:

- creșterea eficienței și calității actului medical,

- îmbunătățirea accesului la asistență medicală și tehnologii avansate

- scurtarea duratei de spitalizare a pacienților internați care nu necesită îngrijire medicală permanentă;

- accesul facil la servicii de sănătate de calitate și cost-eficace,

- asigurarea accesului egal al cetățenilor la serviciile de sănătate prin realizarea unui sistem sanitar modern și eficient,

- creșterea gradului de adresabilitate în Ambulatoriul de specialitate concomitent cu reducerea timpilor de așteptare pentru investigații specifice.

Prin acest proiect se urmărește îmbunătățirea stării de sănătate a populației și realizarea unui sistem de sănătate modern și eficient în ambulatoriu de specialitate, compatibil cu sistemele de sănătate din Uniunea Europeană, pus permanent în slujba cetățeanului, asigurarea de condiții optime pentru desfășurarea unui act medical de calitate, atât preventiv cât și de diagnostic și tratament, orientate către pacient, prin identificarea nevoilor și așteptărilor acestuia.

Valoarea totală a proiectului **”Dotarea Ambulatoriului Integrat din cadrul Spitalului Orășenesc Negrești Oaș”** este în cuantum de **14.164.912,52 lei** (inclusiv TVA).

Cofinanțarea necesară implementării proiectului este de **283.298,25 lei** reprezentând **2 %** din valoarea eligibilă a proiectului.

Având în vedere adresa Spitalului Orășenesc Negrești Oaș nr. 6304/07.07.2025, înregistrată la Registratura Consiliului Județean Satu Mare cu nr. 14248/07.07.2025,

Ținând seama de prevederile art.193 art. (2^3) din Legea nr. 95/2006 privind reforma în domeniul sănătății, republicată, cu modificările și completările ulterioare, conform căruia:

*”(2^3) Fondurile necesare pentru cofinanțarea proiectelor aflate în implementare sau a proiectelor noi finanțate din fonduri externe nerambursabile sau din Planul național de redresare şi reziliență al României se asigură din bugetul ordonatorului principal de credite, în cursul întregului an, prin virări de credite de angajament şi credite bugetare între titlurile, articolele şi alineatele de cheltuieli din cadrul aceluiași capitol sau de la alte capitole, cu încadrare în bugetul aprobat şi cu respectarea prevederilor Legii nr. 500/2002 privind finanțele publice, cu modificările şi completările ulterioare, şi ale legilor bugetare anuale.”,*

în temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, modificările și completările ulterioare,

**INIŢIEZ:**

**Proiectul de hotărâre pentru modificarea Hotărârii Consiliului Județean Satu Mare nr. 135/2024 privind aprobarea proiectului ”Dotarea Ambulatoriului Integrat din cadrul Spitalului Orășenesc Negrești Oaș” și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027**

**INIŢIATOR:**

**PREŞEDINTE,**

**Pataki Csaba**

Red./Tehn. T.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**pentru modificarea Hotărârii Consiliului Județean Satu Mare nr. 135/2024 privind aprobarea proiectului ”Dotarea Ambulatoriului Integrat din cadrul Spitalului Orășenesc Negrești Oaș”**

 **și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027**

Ambulatoriul integrat al Spitalului Orășenesc Negrești Oaș este o unitate esențială pentru sistemul de sănătate din orașul Negrești Oaș și împrejurimi, oferind o gamă largă de servicii si specialități medicale în contract cu Casa de Asigurări de Sănătate, dintre care: Ortopedie traumatologie, medicina internă, geriatrie, cardiologie, pediatrie, alergologie, endocrinologie, oncologie medicală, chirurgie generală, obstetrică ginecologie, urologie, gastroenterologie, psihiatrie, Medicina fizică si recuperare, oftalmologie, dermatologie, neurologie, pneumologie., explorări funcționale, investigații si tratamente specifice, cum ar fi: mamografii, osteodensimetre, ecografii, endoscopii, analize de laborator, radiografii, CT, proceduri terapeutice, etc.

Activitatea Ambulatoriului de specialitate al Spitalului Orășenesc Negrești Oaș este integrată în activitatea de spital. În anul 2023, în ambulatoriu s-au realizat servicii medicale în contract cu CJAS pentru 18 specialități, de către 28 medici.

In anul 2023 s-au realizat:

- 47.054 consultații si servicii, din care 27.556 din mediul urban si 19.498 din mediul rural;

- 18.473 servicii paraclinice din care 10.242 radiografii, 23 fluoroscopii, 6.759 tomografii si 1.449 ecografii.

Ambulatoriul integrat Spitalului Orășenesc Negrești Oaș dorește crearea de servicii ambulatorii de diagnostic, tratament și monitorizare, disponibile cât mai aproape de pacient, cu un orar extins, care reduc constant timpii de așteptare, deplasările inutile, serviciile și investigațiile redundante și limitează corespunzător serviciile de spitalizare evitabilă și serviciile de spitalizare de zi nejustificate din punct de vedere medical.

În acest sens, Spitalul Orășenesc Negrești Oaș a identificat linia de finanțare disponibilă în cadrul *Programului Sănătate 2021 – 2027, Apel de proiecte PS/451/PS\_P1/OP4/RSO4.5/PS\_P1\_RSO 4.5\_A2 „Investiții în infrastructura publică a ambulatoriilor unităților sanitare/structurilor sanitare publice - dotare**”*, care răspunde perfect nevoilor de dotare a Ambulatoriului integrat Spitalului Orășenesc Negrești Oaș cu soluții tehnologice de ultimă generație prin proiectul **”Dotarea Ambulatoriului Integrat din cadrul Spitalului Orășenesc Negrești Oaș”.**

Obiectivul proiectului este dotarea Ambulatoriului integrat Spitalului Orășenesc Negrești Oaș cu echipamente de ultimă generație, conform standardelor Uniunii Europene, pentru a asigura:

- creșterea eficienței și calității actului medical,

- îmbunătățirea accesului la asistență medicală și tehnologii avansate (care permit diagnosticarea și tratamentul rapid si eficient, cu accent pe domeniile care generează rate ridicate ale mortalității evitabile și din cauze tratabile).

- scurtarea duratei de spitalizare a pacienților internați care nu necesită îngrijire medicală permanentă;

- accesul facil la servicii de sănătate de calitate și cost-eficace,

- asigurarea accesului egal al cetățenilor la serviciile de sănătate prin realizarea unui sistem sanitar modern și eficient,

- creșterea gradului de adresabilitate în Ambulatoriul de specialitate concomitent cu reducerea timpilor de așteptare pentru investigații specifice.

Prin acest proiect se urmărește îmbunătățirea stării de sănătate a populației și realizarea unui sistem de sănătate modern și eficient în ambulatoriu de specialitate, compatibil cu sistemele de sănătate din Uniunea Europeană, pus permanent în slujba cetățeanului, asigurarea de condiții optime pentru desfășurarea unui act medical de calitate, atât preventiv cât și de diagnostic și tratament, orientate către pacient, prin identificarea nevoilor și așteptărilor acestuia.

Valoarea totală a proiectului **”Dotarea Ambulatoriului Integrat din cadrul Spitalului Orășenesc Negrești Oaș”** este în cuantum de **14.164.912,52 lei** (inclusiv TVA).

Cofinanțarea necesară implementării proiectului este de **283.298,25 lei** reprezentând **2 %** din valoarea eligibilă a proiectului.

Având în vedere adresa Spitalului Orășenesc Negrești Oaș nr. 6304/07.07.2025, înregistrată la Registratura Consiliului Județean Satu Mare cu nr. 14248/07.07.2025,

Ținând seama de prevederile art.193 art. *(2^3)* din Legea nr. 95/2006 privind reforma în domeniul sănătății, republicată, cu modificările și completările ulterioare, conform căruia:

*”(2^3) Fondurile necesare pentru cofinanțarea proiectelor aflate în implementare sau a proiectelor noi finanțate din fonduri externe nerambursabile sau din Planul național de redresare şi reziliență al României se asigură din bugetul ordonatorului principal de credite, în cursul întregului an, prin virări de credite de angajament şi credite bugetare între titlurile, articolele şi alineatele de cheltuieli din cadrul aceluiași capitol sau de la alte capitole, cu încadrare în bugetul aprobat şi cu respectarea prevederilor Legii nr. 500/2002 privind finanțele publice, cu modificările şi completările ulterioare, şi ale legilor bugetare anuale.”,*

în temeiul prevederilor art. 182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare, considerăm oportună și legală adoptarea **proiectului de hotărâre** **pentru modificarea Hotărârii Consiliului Județean Satu Mare nr. 135/2024 privind aprobarea proiectului ”Dotarea Ambulatoriului Integrat din cadrul Spitalului Orășenesc Negrești Oaș” și a cheltuielilor legate de proiect, în vederea depunerii spre finanțare în cadrul Programului Sănătate 2021 – 2027.**

 **Director executiv, Șef serviciu/Managementul proiectelor,**

 **Ştern Felicia Cristina Barta Bianca Melania**

**Vizat juridic,**

**cons. jr. Tănase Loredana Roxana**

Red./Tehn. T.L.R./Exemplare 5